text: Færre tvangsauktioner i 2013
  07 januar 2014 kl. 19.45
  2013 blev et bedre år for boligejernes økonomi målt på tvangsauktioner. I 2013 som helhed blev 4493 ejendomme sendt på tvangsauktion og det er 639 ejendomme færre end i 2012.
  - Det er et fald på 12,5 procent. Den udvikling er positiv og skal ses i lyset af, at bedringen på boligmarkedet er i gang, vurderer Sydbanks forbrugerøkonom Camilla Skovsbo Erichsen ifølge Ritzau.
  Det er i alle landets fem regioner, der er tale om fald. Det største fald ser man i Region Hovedstaden, hvor antallet af tvangsauktioner er faldet med næsten 23 procent, når man ser på udviklingen fra 2012 til 2013.
  Fakta:
  Sådan fordeler tvangsauktionerne sig rundt om i regionerne. Antallet aftvangsauktioner i 2012 er angivet i parentes:Region Syddanmark: 956 (1104)Region Midtjylland: 836 (889)Region Hovedstaden: 779 (1007)Region Sjælland: 1398 (1546)Region Nordjylland: 532 (584)De regionaliserede tal er ikke korrigeret for sæsonudsving, og disse talafviger derfor fra de sæsonkorrigerede landstal fra Danmarks Statistik.Kilde: Danmarks Statistik og Ritzau
  
  